Zdravo,

Ja sam Courtney iz službe “Women Living Well” koja je dom za “Dobro Jutro Djevojke.”

Ovaj tjedan smo završile 2. tjedan našeg zajedničkog proučavanja “Odmor i otpuštanje”. Prije nekoliko tjedana, napravila sam video u kojem sam govorila o nekim teškim situacijama kroz koje sam prošla. Ako si propustila vidjeti taj video pogledaj ga.

Kao rezultat onoga kroz što sam prošla, to znači da su i moja djeca prošla kroz to teško razdoblje mog života. Prošlu školsku godinu, na kraju školske godine u 6. mjesecu, donijela sam odluku da trebamo odmor i zajedno sa djecom, spakovali smo kofere, uzeli sve što je potrebno za more i nakon 12 sati vožnje autom stigli smo do mora i plaže. Stigli smo na naš odmor i otpuštanje.

Prije nego smo otišli htjela sam imati dnevne pobožnosti s njima.

Što je to, koja je to jedna stvar koju sam htjela da oni znaju?

Sjela sam i počela pisati/pripremati pobožnosti. I jedna stvar koju sam htjela da oni znaju, je da sam htjela da znaju koliko mnogo ih Bog voli.

Jer, kada prolazimo kroz zaista teško vrijeme u životu, nameće nam se pitanje i često je to kušnja: voli li Bog mene?

Htjela sam im dati odgovor na to pitanje, da stvarno znaju. Da, milion puta: da!, Bog te voli.

Dok su bili bebe znala sam ih nositi u krilu, ljuljati, kada su bili malo stariji, još uvijek bebe, pjevala sam im pjesmu: Znam, Isus me voli, jer tako piše u mojoj Bibliji.

Ja znam da nas Bog voli jer Biblija to kaže.

I želim da oni to znaju. Sada imaju 12 i 14 godina, i mogu im dati konkretne primjere da nas Bog voli.

Ono što sam stavila na papir, kao pobožnost za tih 5 dana, to je ono što si ti prošla kroz ovaj tjedan u našem proučavanju. Za njih sam bila malo kreativnija. Napravila sam im poster, uzela nekoliko flomastera. Taj sam poster stavila na naša vrata u hotelskoj sobi. Svaku večer bi sjedili na našim krevetima i ispunjavali zadatke. Bili smo glina u lončarevoj ruci. Nabrojali su neke stvari koje su oni stvorili, koje njima znače. Onda sam im podijelila kako je Bog stvorio njih i kako mu je to mnogo važnije, kako mu je više stalo do njih nego što je njima stalo do onoga što su oni stvorili.

Zatim smo govorili o pastiru i ovcama i kako je Bog naš Pastir. I baš kao naša mala ovca, naš psić Pahuljica... mi volimo našeg psa i kao odgovor na to, svaki put kad dođemo kući ona trči svoj krug pobjede po cijeloj kući jer je toliko sretna što nas vidi. Onda sam im rekla, to je vrsta odnosa koj pastir ima sa svojim ovcama. Trebamo voliti našeg Pastira i proslavljati zajedničko vrijeme s Njim.

A On voli nas i skrbi za nas.

To je ono što sam htjela da oni znaju.

To je ono što sam u 7.mjesecu ove godine, kada sam sjela pisati ovo proučavanje “Odmor i otpuštanje”... shvatila sam... ovo su isti principi, koje mi kao odrasli trebamo znati. Mi trebamo ove konkretne primjere da znamo koliko mnogo smo voljene, koliko mnogo nas Bog voli.

Prošle smo kroz sve ove primjere ovaj tjedan i nadam se shvatile smo, mislim, koliko nas Bog zaista voli. Tako da možeš otpustiti sve svoje brige i sve svoje strahove.

Znaš, mnoge sam noći provela bolesna od brige za budućnost moje djece.

I zaista, iskreno, briga te može razboljeti.

To je grijeh.

To nije dobro za nas.

Znaš, u 1. Ivanovoj 4,18 piše da savršena ljubav izgoni svaki strah.

Božja ljubav je savršena i ne bi smjele živjeti svoje živote u strahu. Mi možemo biti slobodne.

Sada hoću da napraviš pauzu, da staneš i promisliš kako si ti iskusila Božju ljubav u svome životu. Možda prošli mjesec, prošle godine ili zadnje dvije godine...

I želim da to zapišeš jer je tako važno da mi vidimo Božju ruku, način na koji je providio, kako On uvijek ispuni situacije u našem životu... kako je providio prijateljstva, financije i hranu... Sigurna sam da su čips i guacamoli došli iz Božje ruke...

Znaš, to je blagoslov.

Kada gledam globalno, kroz što sve drugi prolaze, kada vidiš poplave i uragane, kada vidimo potrese... shvatimo koliko smo blagoslovljeni. I kako Bog mnogo i dobro skrbi o nama.

Toliko je važno da vidimo Boga u tome, da vidimo Boga u stvaranju, i u izlasku sunca, kao i u zalasku sunca... u oceanu, jesen koja mijenja boju lišća, i sva ljepota i svo stvaranje govori Njegovo ime.

Bog nas privlači svojim stvaranjem, stvorio nas je na svoju sliku... I baš kao što mi želimo biti željene i privučene, i On želi biti željen i privučen. On želi imati odnos sa nama.

Kada imamo tu bliskost sa Bogom... tada naši strahovi i brige nestaju.

Ali, ponekad sotona dođe i kuša nas i mi mislimo da nas Bog, možda, ne voli.

Zato želim podijeliti s tobom neke istine danas, iz 8. Poglavlja poslanice Rimljanima:

***“No u svemu tome smo više negoli pobjednici po onomu koji nas je uzljubio. Jer uvjeren sam da nas ni smrt ni život, ni anđeli, ni vlasti, ni sile, ni ovo sadašnje ni ono buduće, ni visina, ni dubina, niti ikoje drugo stvorenje, neće moći rastaviti od ljubavi Božje koja je u Kristu Isusu, Gospodinu našemu.” Rimljanima 8,37-39***

Ništa nas ne može rastaviti od ljubavi Božje!

Ponekad mislimo: možda sam učinila nešto krivo... ali ništa ne može izmjeriti ljubav Božju!

Ovaj metar može izmjeriti 8 metara, ali nema te visine niti te dubine, nema ništa što je van Njegovog dohvata...

Ovaj iPhone sam koristila da mi pokaže vrijeme, ali Pismo kaže nema sadašnje ni buduće, vrijeme nas ne može rastaviti od Boga.

On je vječan! On je neprolazan!

Kako onda mjerimo Božju ljubav?

Mjerimo je križem!

Isus je umro na križu za naše grijehe.

Kada prihvatimo Isusa, kada ga primimo u naše živote mi tada ulazimo u odnos sa Njim, odnos ispunjen ljubavlju.

Možemo mu vjerovati i predati sve svoje brige i strahove.

Možemo se odmoriti u Njemu.

To je ono što te želim ohrabriti da učiniš ovog tjedna: ohrabrujem te da pališ svoju svijeću i moliš se, ohrabrujem te da uživaš u svom buketu cvijeća i sjeti se, nemoj zaboraviti ljubav svoga Stvoritelja, ljubav koju ima za tebe...

A u tjednu koji je pred nama, u novom izazovu pjevat ćemo i obožavati... znanost kaže da kada pjevamo otpuštamo sreću oko nas i u naše umove, i mi trebamo malo sreće, zar ne?

Pjevajmo Gospodinu i nastavimo se odmarati u Njemu.

Nastavi hodati sa Kraljem!